《寄区用孺太史兼柬高正甫秋官》
明代·胡应麟

四百奇峰取次游，飞帆重溯潞河流。纯钩乍合双龙剑，彩笔偏修五凤楼。

日转薇花连帝座，星分藜火近宸旒。翩翩常侍同盟在，风雪华阳几唱酬。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。